تېرو ۲۴ ساعتونو کې د سرې میاشتې د فعالیتونو خبرونه: هرات: * د زنده جان او ګلران ولسوالیو په مختلفو کلیو کې له ۹ زلزله ځپلو کورنیو سره د کورونو د جوړولو په موخه په ټولیز ډول ۴۶۶،۵۰۰ افغانۍ نغدی مرسته ترسره شوه. * د پشت کوه ولسوالۍ په آب کل کلی کې ۳۰ تنو نویو ښځینه او نارینه رضاکارانو ته د روانی او ټولنیز ملاتړ او د ماشومانو ساتنې تر عنوان لاندې درې ورځنی دوه روزنیز ورکشاپونه پای ته ورسېدل. سمنګان: له ۲۸ سوالګرو کورنیو سره په ټولیزه توګه ۱۳۶،۰۰۰ افغانۍ نغدی مرسته ترسره شوه. هلمند: ښوونیز مرکز کې د انګلیسی برخې له ۳۷ تنو زده کوونکو څخه آزموینه واخیستل شوه. لغمان: د ولایتی مجامع د غړو ترمنځ درې میاشتنۍ غونډه ترسره شوه. فاریاب: ښوونیز مرکز کې ۴۶ تنو زده کوونکو ته د سرې میاشتې د پېژندنې په موخه نشراتی غونډه ترسره شوه.